Nordjyllands Politi fik et opkald lørdag formiddag. En ung mand sagde, at det er nok var ham, de leder efter i forbindelse med en voldtægtsanmeldelse. Tidligt lørdag morgen anmeldte en 21-årig kvinde, at hun var blevet voldtaget i baggården bag diskotek Buddy Holly i Jernbanegade i Hjørring. Ifølge kvindens forklaring stod to bekendte til voldtægtsmanden og så på, mens voldtægten fandt sted. - Han har ringet og fortalt, at det var ham, der var sammen med kvinden i baggården. Han mener, at det foregik uden tvang. Han er nu på vej ind på politigården for at afgive forklaring, siger vagtchef Henrik Beck fra Nordjyllands Politi. Ifølge kvindens forklaring kendte hun og den unge mand ikke hinanden i forvejen. - Diskoteket er ved at finde nattens overvågningsbånd frem til os. Forhåbentligt kan det bringe mere klarhed over, hvad der er sket, siger vagtchefen.

Opsummering:
En 21-årig kvinde anmeldte i nat, at hun blev voldtaget i en baggård mens to mænd så på. En ung mand har nu kontaktet politiet.